

***ÅRSMØTE***

***30. januar 2020***

***Årsberetning 2019 og årsmøtedokumenter***

***Alle skal med***

***1***



***DAGSORDEN***

***1. ÅPNING***

***- Opprop***

***- Godkjennelse av møteinnkalling***

***- Anette Trettbergstuen innleder om den politiske situasjon***

***2. FORRETNINGSORDEN***

***- Forslag forretningsorden***

***Det benyttes begrenset taletid. Representantene kan ta ordet inntil***

***2 ganger i hver sak med inntil 3 minutters taletid i hvert innlegg.***

***Hvert forslag betraktes som en sak.***

***3. KONSTITUERING***

***- Valg av møteleder og sekretær***

***4. ÅRSBERETNING 2019***

***5. REGNSKAP 2019***

***6. FORSLAG***

***7. BUDSJETT 2020***

***8. VALG***

***9. AVSLUTNING***

***2***



**ÅRSBERETNING 2019**

*STYRET:*

***Leder:*** Willy Kroken Moelv Arbeiderlag   
***Nestleder:*** Kjerstin G. Lundgård Brøttum Arbeiderlag   
***Kasserer:*** Shahnaz Khani Moelv Arbeiderlag   
***Studieleder:*** Siv Mali Høiby Brumunddal Arbeiderlag  ***Sekretær:***  Finn Havik (utpekes av styret)  
***Styremedlemmer:*** Ragnhild Myklebust Brumunddal Arbeiderlag   
 Jon Rusten Moelv Arbeiderlag   
 Atle Strand Brøttum Arbeiderlag   
 Karianne Pettersen Hoel Nes Arbeiderlag   
 Jan Olav Tuterud Furnes Arbeiderforening

*Varamedlemmer (velges for 1 år):*

1. Eva Olsen Høisveen Brumunddal Arbeiderlag
2. Arne Skarseth Brumunddal Arbeiderlag
3. Tonje Granmo Ringsaker AUF
4. Jørn Eriksen Brumunddal Arbeiderlag
5. Reidar J. Teksum Nes Arbeiderlag
6. og 2. varamedlemmer innkalles fast til styrets møter)

*Følgende tiltrer styret med fulle rettigheter:*

Ordfører: Anita Ihle Steen  
Varaordfører/gruppeleder: Geir Roger Borgedal/Atle Strand  
Leder kvinnenettverket: Iselin Klævahaugen  
Leder av veterangruppa: Tor Mathisen  
Representant fra LO: Jarl Kurud  
Ringsaker AUF : Lena Malene Larsen  
 Nora Evensen Jansrud

***3***

***MØTER:***

***Styret:***

Det har i 2019/20 vært avholdt 10 styremøter, hvorav 72 saker er behandlet, herunder også referatsaker, orienteringer, eventuelt og kommunale saker.

***SAKER:***

***Organisatoriske saker:***

* 1. mai arrangement i samarbeid med LO og AUF.
* Oppfølging og videresending av årsmøtesaker.
* Kommune- og fylkestingsvalget – orientering om gjennomføring av valgkampen, evaluering og hva nå..
* Kommunepartiets budsjett 2019.
* Utrede spørsmål om søke laga om økonomisk støtte til framtidige valgkamper.
* Veterantreff, utdeling av merker og hedersbevis til jubilanter. Veterangruppa var teknisk arrangør.
* Arbeiderlagene i Moelv, Brøttum og Mesnali dannet 20. mai 2019 det nye arbeiderlaget Nordre Ringsaker Arbeiderlag.
* Godkjenning av at Solheim Arbeiderlag ble en del av Brumunddal Arbeiderlag og at lagets navn er Brumunddal Arbeiderlag.
* Hamar Media.
* Innlandet Ap, orientering om organisasjon, kontorløsning og økonomi status medlemssituasjonen.
* Årsmøte 2020 –forberedelse av årsmøtesaker.

***Politiske saker:***

* Bomfinansiering av sideveier til Nye E6 Kolomoen – Moelv
* Nytt sykehjem i Moelv.
* Ringsakerfjellet – Sjusjøen, tilgang på nok vann, beredskap.
* Tilgjengelig tomtemasse i Moelv og omegn – eierforhold.
* Innspill angående omorganisering av pleie- og omsorg.
* Mjøsparken i Brumunddal – forslag til navn på Julie Alfstads strand. Behandles senere når man ser helheten på området.
* Kommunevalget – av forhandlingsutvalg og sonderinger og forhandlinger med SV og MDG, valgt ble Anita Ihle Steen, Atle Strand og Willy Kroken.
* Forslag til framforhandlet politisk plattform med Ap, SV og MDG.
* Tingnes legesenter – orientering om status.
* Rådmannens forslag til Årsbudsjett 2020, Økonomiplan og Handlingsplan 2020 – 2023. Under rådmannens forslag til budsjett ble spesielt drøftet status ved Tingnes legesenter, BEMA (bosettingstilbud for enslige mindreårige asylsøkere), Fagernes skole og utredninga v skolestrukturen i Nordre Ringsaker.

***NOMINASJONSMØTE:***

* Kommunevalget 2019, valg av kommunevalgliste.

*4*

***MEDLMSMØTER:***

Det har i 2019 blitt avholdt 7 medlemsmøter.

***Organisatoriske saker:***

* Kommunepartiets budsjett for 2019.
* Kommune- og fylkestingsvalgkampen, orientering ved/ fylkespartiets sekretær Bjørn Jarle Røberg Larsen.
* Oppsummering av valgkampen ved leder av valgkamputvalget Siv Mali Høiby og evaluering.

***Politiske saker:***

* Planer om fusjon mellom Eidsiva og Hafslund, orientering ved konsernsjef i Eidsiva Energi, Øistein Andresen.
* Rammekonferansen, økonomi og budsjettsituasjonen, orientering ved Geir Roger Borgedal.
* Samarbeidsavtale og politisk plattform mellom Ringsaker Ap, SV og MDG.
* Konstituering av kommunestyregruppa, valg av APs medlemmer til formannskap, komiteer, utvalg og råd.
* Årsbudsjett 2020, Økonomiplan og Handlingsplan 2020 – 2023, orientering i eget møte ved Ass. Rådmann Espen Hvalby. Senere sluttbehandling med forslag fra laga og styrets innstilling.

***MEDLEMSSITUASJONEN:***

|  |  |  |  |
| --- | --- | --- | --- |
| **MEDLEMSOVERSIKT PR 31.12. 2019 - RINGSAKER ARBEIDERPARTI** | | | |
| **(betalende medlemmer)** |  |  |  |
|  |  |  |  |
| **Tekst** | **Antall 2017** | **Antall 2018** | **Antall 2019** |
| Brumund og Veldre Arbeiderlag | 10 | 10 | 9 |
| Brumunddal Arbeiderlag | 132 | 147 | 149 |
| Furnes Arbeiderforening | 66 | 65 | 64 |
| Nordre Ringsaker Arbeiderlag | 139 | 138 | 135 |
| Nes Arbeiderlag | 71 | 70 | 65 |
| *Moelv Arbeiderlag* | *87* | *91* |  |
| *Brøttum Arbeiderlag* | *44* | *39* |  |
| *Mesnali Arbeiderlag* | *8* | *8* |  |
| *Solheim Arbeiderlag* | *10* | *11* |  |
| *Nes Arbeiderforening* | *4* | *4* |  |
| *Gaupen Arbeiderforening* | *0* | *1* |  |
| Ringsaker Arbeiderparti | 1 | 3 |  |
| **Ringsaker AUF** |  |  |  |
| **Sum** | **419** | **433** | **422** |

NB: Laga i kursiv er nedlagt, eller lagt sammen med andre lag, slik at nå er det fem arbeiderlag i tillegg til Ringsaker AUF.

For 2017 og 2018 er tallene for Moelv Arbeiderlag, Brøttum Arbeiderlag og Mesnali Arbeiderlag lagt inn under Nordre Ringsaker Arbeiderlag.

For 2017 og 2018er tallene for Nes Arbeiderforening lagt inn under Nes Arbeiderlag.

For 2017 og 2018 er tallene for Solheim Arbeiderlag lagt inn under Brumunddal Arbeiderlag.

For 2018 er et medlem fra Gaupen Arbeiderlag lagt inn under Nes Arbeiderlag:



**Avslutning:**

2019 ble preget av kommune- og fylkestingsvalget. Ringsaker Arbeiderparti leverte en lang og solid valgkamp, preget av mange og ulike arrangementer/tiltak. Mange av våre medlemmer la ned en kjempeinnsats, og med godt humør! God planlegging og god gjennomføring!

Resultatet av kommunevalget ble en oppslutning på 44,8% som ga Arbeiderpartiet 18 av 39 representanter i kommunestyret. Samarbeid med SV og MDG om konstituering av kommunestyret sikret Arbeiderpartiet både ordfører og varaordfører. I tillegg er det inngått avtale om en politisk plattform mellom de nevnte partier.

Totalt sett har partiet levert en meget god arbeidsperiode i 2019. Utfordringen blir nå å føre videre det gode engasjementet som grunnlag for å starte forberedelsene til Stortingsvalget 2021.

Styret vil med dette takke for tillit og samarbeid gjennom 2019.

**Årsmeldinger:**

**KOMMUNESTYREGRUPPA – ÅRSMELDING FOR 2019.**

Fram til det konstituerende kommunestyremøte den 30.10.19, besto vår gruppe av 21 av 41 plasser i kommunestyret, og 5 av 11 plasser i formannskapet og planutvalget.

Ringsaker Arbeiderparti innehadde følgende lederposisjoner:

Ordfører: Anita Ihle Steen

Varaordfører: Geir Roger Borgedal

Komité for oppvekst: Kjerstin G. Lundgård

Komite for omsorg Svein Rømo

Administrasjonsutvalget: Anne Marie Pettersen

Formannskapsgruppa og Planutvalget: Gruppestyret besto av følgende personer:

Anita Ihle Steen (Leder) Leder: Geir Roger Borgedal

Geir Roger Borgedal (Nestleder) Nestleder: Anita Ihle Steen

Siv Mali Høiby Sekretær: Kjerstin G. Lundgård

Unni Lund Haugli Partileder: Willy Kroken

Johnny Stranden Medlem: Svein Rømo

For kommunestyreperioden 2019 – 2023 består kommunestyret av 37 representanter. Arbeiderpartiet har nå 18 representanter i kommunestyret, og 5 av 13 plasser i Formannskap og planutvalg.

Ringsaker Arbeiderparti innehar følgende lederposisjoner:

Ordfører: Anita Ihle Steen

Varaordfører: Atle Strand

Komité for oppvekst: Willy Kroken

Formannskapsgruppa og Planutvalget: Gruppestyret besto av følgende personer:

Anita Ihle Steen (Leder) Leder: Atle Strand

Atle Strand (Nestleder) Nestleder: Anita Ihle Steen

Siv Mali Høiby Sekretær: Siv Mali Høiby

Bernt Torp Partileder: Willy Kroken

Karianne Pettersen Hoel

Kommunestyret har behandlet **97 saker** i 2019

Formannskapet har behandlet **139 saker** i 2019

Planutvalget har behandlet **85 saker** i 2019

Utvalg for omsorg (Omsorgskomiteen) **33 saker** i 2019

Utvalg for oppvekst (Oppvekstkomiteen) **36 saker** i 2019

(Flere av saken er godkjenning av møteprotokoll. I k-styret er 13 av sakene interpellasjonssaker)

Av sakene som er behandlet kan nevnes:

* **Pleie og omsorg:**
  + Endringer i organisering i helse og omsorg
  + Fremtidig lokalisering og drift av Hedemarken interkommunale legevakt
  + Reviderte samhandlingsavtaler med Sykehuset Innlandet HF
  + Garanti ved overtakelse av fastlegehjemmel
* **Oppvekst:** 
  + Gjennomgang av opptakstallene – full Barnehagedekning.
  + Tilstandsrapport grunnskolen
  + SØKNAD OM DELTAKELSE I PILOT PROGRAMFINANSIERING 0 – 24
  + Brøttum svømmehall
  + Innføring av ett måltid ved skolene - utredning av kostnader og organisering
* **Kultur**
  + Rullering prioriterte utbyggingsprogram for idrettsanlegg
  + Øvingslokaler og lagringsmuligheter for kor og korps
  + Utredning av disponering og behov for øvingslokaler for kor og korps
* **Annet**
  + Årsregnskap / årsrapport for 2019
  + Budsjett 2020 og økonomiplan 2020 - 2024
  + Eidsiva Energi As – transaksjon med Hafslund E-CO AS
  + Forslag på tasktvedtak for Bompenger på strekningen Kolomoen- Moelv med sideveger.
  + Areal- og transportstrategi for Mjøsbyen – høringsuttalelse
  + Godkjenning av avtale om kjøp av offentlige parkeringsplasser i parkeringshus i Moelv sentrum
  + Gjennomgang av reglement for folkevalgte organer
  + Diverse reguleringsplaner

***Saker oversendt fra årsmøte 2019****:*

*Det var ingen saker som ble oversendt til kommunestyregruppa eller formannskapet.*

*Vi vil begge takke for tilliten som er gitt oss både som gruppeleder og varaordførere.*

*Geir Roger vil takke for mange års godt samarbeid og samspill med årsmøte. En organisasjon er ikke bedre enn det vi gjør til den sammen. Her vil han påpeke at Ringsaker Arbeiderparti har vært en god organisasjon for både utvikling av egne evner og utviklingen av Ringsaker Kommune som et godt sted for innbyggerne. En organisasjon vil alle kan være stolte av.*

*Atle ble valgt som ny gruppeleder og varaordfører i kommunestyremøtet 30. 10.2019. Han tiltrer vervene med stor ydmykhet og respekt for jobben som er gjort de foregående årene og vil søke å skape et godt samarbeidsmiljø i partigruppa så vel som i Kommunestyret. Et godt og dynamisk samarbeidsmiljø er en av hovedpilarene og det viktigste grunnlaget for det politiske arbeidet i kommunen.*

Moelv, den 16.januar 2020.

Geir Roger Borgedal og Atle Strand

Gammel og ny Gruppeleder.

**Årsmelding 2019 Studieutvalget Ringsaker Arbeiderparti**

**Studieleder: Siv Mali Høyby**

**Studieutvalgsmedlem: Håvard Ludvigsen**

**Møter:** Det har vært forsøkt gjennomført tre møter i utvalget, siden medlemmet ikke hadde anledning til å møte, har studieleder gjennomført sitt arbeid i tett samarbeid med valgkamputvalget og ordfører.

**Kurs:** Virksomheten har i dette året vært knyttet opp imot valgkamp og skolering av listekandidater.

* 14/3: Kurs for listekandidater, Herredshuset i Moelv. «Bli kjent» Folkevalgtrollen, utfordringer, ønske om videre opplæring og presentasjon av listekandidatene. Innleder: Anita Ihle Steen
* 11/5: Valgkampskolering på «Matfatet» i Brumunddal. Innledere: Bernt Torp (Ringsaker Ap) og Håkon Hermansson (Innlandet Ap)
* 26/9: Folkevalgtopplæring for den nye kommunestyregruppa, Herredshuset Moelv. Innledere: Anita Ihle Steen, Geir Roger Borgedal og Kjerstin Lundgård.

Tema: Kommunestyreåret, planprosesser og komitearbeid

Det ble i tillegg jobbet med å få til et seminar på Utøya for styret og listekandidater. Dette ble ikke gjennomført på grunn av for få påmeldte.

**Organisajonssamling i Innlandet Ap:** Studieleder deltok på samlingen på Hafjell 22.-23. november. Det ble orientert om at det er utarbeidet et nytt opplegg sentralt for skolering av medlemmer. Dette vil bli presentert for studielederne første halvår 2020’

Brumunddal 08.01.20

Siv Mali Høyby

**Årsrapport fra Veterangruppa for 2019 Brumunddal den 14. januar 2020**

Gruppa består av 10 personer 5 kvinner og 5 menn. Rannveig Haldåsen, Grethe Heggelund, Marit Voll Stalsberg, Inger Vassdal Leine. Etter Helene Spongberg bortgang har Eva Olsen Høisveen tiltrått gruppa. Roar Olasveengen, Ole Holtet, Finn Havik, Terje Ottosen og Tor Mathisen. Gruppa har behandlet 52 saker hvorav nevnes: Mjøssjukehus, Nytt sjukehjem i Moelv, uttalelse om OTP og Veterantreff for alle over 60 år med besøk av Jan Bøler. Det var 70 personer til stede på møtet og Jan Bølerholdt et glitrende politisk innlegg. Etterpå delte han ut hedersbevisning til de som hadde 40-50 og 60 års medlemskap i partiet. Han sa det var rørende å få oppleve å dele ut til de som faktisk hadde vært medlemmer i 60 år.

Arne Skarseth var ved en senere anledning og orienterte om E6 utbygginga og Per Ivar Pedersen orienterte om Mjøssjukehuset. Atle Strand var også på besøk og orienterte om kommunevalget.

For Veterangruppa Tor Mathisen

**ÅRSBERETNING 2019, RINGSAKER AUF**

2019 har vært et bra valgår for Ringsaker AUF, vi har fått to i styret inn i kommunestyret. Vi har deltatt på spennende møter og økt medlemstallet.

STYRET

Styret til Ringsaker AUF i 2019 har bestått av følgende:

Leder Lina Malene Larssen

Nestleder Nora Evensen Jansrud

Kasserer Kristian Sylliåsen

Styremedlem Hanne Lone Høyby

Styremedlem Anine Kongsrud

Styremedlem Andreea Sandra Gulbrandsen

Styremedlem Margrethe Molden

Styremedlem Kristoffer Venner Nyborg

AKTIVITETER

05.01.2019 Årsmøte i Ringsaker AUF

21.01.2019 Møte i valgkomiteen Ringsaker AP

27.01.2019 Styremøte

31.01.2019 Årsmøte i Ringsaker Arbeiderparti

01.02.2019 Årsmøte i AUF i Hedmark – fem deltakere

02.-03.02.2019 Årsmøte i AUF i Innlandet – fem deltakere

24.02.2019 Styremøte

08.03.2019 Tog i anledning kvinnedagen

18.03.2019 Styremøte

02.-03.03.2019 Årsmøte i Innlandet Arbeiderparti – to deltakere

01.05.2019 1.mai arrangement i Brumunddal

04.05.2019 Stand i valgkampen

13.05.2019 Verving på Ringsaker VGS

13.05.2019 Temamøte med Sindre Lysø

26.05.2019 Stafett for livet

02.06.2019 Styremøte

10.08.2019 Prideparaden i Hamar

08.09.2019 Styremøte

26.09.2019 Folkevalgtopplæring

29.09.2019 Styremøte

17.11.2019 Styremøte

21.12.2019 Juleavslutning

29.12.2019 Møte om sammenslåing

MEDLEMSSITUASJONEN

I 2019 har vi hatt en økning av medlemmer i lokallaget, og har nå 89 medlemmer. Det er allikevel et problem at flertallet i styret har flyttet vekk fra Ringsaker på grunn av studier og jobb. Derfor burde et fokus fremover være å verve unge medlemmer som kan være med på å ta over styringen da dagens medlemmer blir mindre aktive. Det har vært vellykkede vervinger på Ringsaker videregående skole, og vi ønsker å videre jobbe mer for å få de nye medlemmene aktive i lokallaget.

Vi ønsker å få til aktivitet i større deler av kommunen og har i 2019 hatt arrangementer i både Brumunddal og Moelv. Her er det fortsatt mye potensiale og vervinger i større deler av kommunen vil fremover være lønnsomt.

SOSIALE MEDIER

Ringsaker AUF er på Facebook, Instagram og Snapchat. I løpet av 2019 har vi delt bilder og innlegg av diverse arrangementer vi har hatt på disse brukerne.

Vi har hatt et leserinnlegg i lokalavisa, og ønsker å få til flere av disse fremover.

ØKONOMI

Ringsaker AUF ligger godt an økonomisk. I 2019 har vi brukt lite penger i forhold til budsjettet, og vi har hatt løpende oversikt over utgiftene gjennom året slik at resultatet var forventet.

Med hilsen  
Styret i Ringsaker AUF   
ved leder Lina Malene Larssen

***Styrets innstilling:***

*Årsberetning 2019 godkjennes. Årsmeldingene tas til etterretning. (enst)*

**FORSLAG:**

**Forslag årsmøtet i Ringsaker Arbeiderparti.**

**Brumunddal Arbeiderlag .**

**Forslag 1: Kommunens budsjettprosess i partiorganisasjonen.**

Ringsaker Arbeiderparti gjennomfører en budsjettprosess i partiorganisasjon i god tid før administrasjon starter sitt arbeide med utarbeidelsen av kommende års kommunebudsjett. Prosessen starter snarest mulig etter at den årlige rammekonferansen er avholdt. Prosessen som gjennomføres må ha fokus på vårt vedtatte partiprogram for denne perioden.

Lagene må involveres i prosessen.

Begrunnelse:

Ringsaker Arbeiderparti gikk til valg på et partiprogram. Det ble brukt mye tid i partiorganisasjon på utarbeidelsen av programmet. Dette programmet er vi forpliktet til å gjennomføre i valgperioden. Skal vi lykkes med det, må vi ha fokus på programmet i alle sammenhenger i perioden, spesielt i forbindelse med utarbeidelse av kommunebudsjettene i valgperioden.

Partiet må sette dagsorden for politiske saker og prioriteringer i et nært samarbeid med våre representanter på virksomhetsområdene og lagene. På denne måten får vi en bedre forankring og forståelse for våre prioriteringer.

***Styrets innstilling:***

*Styret sluttet seg til forslaget. (enst)*

**Brumunddal Arbeiderlag.**

**Forslag 2: Vervekampanje 2020.**

Ringsaker Arbeiderparti avholder en vervekampanje i 2020. Kampanjen kan ha to mål. Mål en er verving av nye medlemmer. Mål to er å beholde eksisterende medlemmer. Styret i Ringsaker Arbeiderparti oppnevner en ansvarlig person i styret som sammen med lagene har ansvaret for gjennomføringen.

Styret i Ringsaker Arbeiderparti vedtar rammer for kampanjen i form av eventuelle vervepremier, mål og delmål.

Begrunnelse:

Arbeiderpartiet har satt seg som mål å øke antall medlemmer i partiet, samtidig som det skal være fokus på å beholde eksisterende medlemmer. Medlemmer er grunnlaget for partiets eksistens, og det er derfor viktig med fokus på verving og medlemsvekst.

***Styrets innstilling:***

*Styret sluttet seg til forslaget. (enst)*

**Brumunddal Arbeiderlag.**

**Forslag 3: Skolering for styrer og medlemmer i partiorganisasjonen.**

Ringsaker Arbeiderparti gjennomfører et skoleringsopplegg for styrer og medlemmer i partiorganisasjonen første halvår 2020.

Studieleder i Ringsaker Arbeiderparti har ansvaret for opplegg og gjennomføring i samarbeid med lagene.

**Begrunnelse:** Innlandet Arbeiderparti har lagt inn i sin handlingsplan for 2020 at det skal gjennomføres skoleringsopplegg i partiorganisasjon våren 2020. Bakgrunn for dette er at partiorganisasjon skal prioriteres fram mot stortingsvalget om to år. Organisasjonen må rustes opp.

Arbeiderpartiet har utarbeidet et skoleringsopplegg som kan tilpasses og gjennomføres i regi av Ringsaker Arbeiderparti.

***Styrets innstilling:***

*Styret sluttet seg til forslaget. (enst).*

**Brumunddal Arbeiderlag.**

**Forslag 4: Kommuneøkonomi.**

Arbeiderpartiet må kommunisere tydelig at regjeringen sulteforer kommunene.

Begrunnelse:

Regjeringen gir stadig kommunene nye oppgaver og mindre penger. Et eksempel er at i 2008 fikk kommunene 800 000; pr utviklingshemmede innbygger med diagnose i kommunen. I 2019 er tilskuddet redusert til i underkant av 600 000; Samtidig har lønninger og nødvendig utstyr steget i pris. Flere eksempler er tilskuddet til ressurskrevende brukere, bosettingstilbudet til enslige mindreårige asylsøkere og pasienter som blir tidligere utskrevet fra sjukehusene våre.

***Styrets innstilling:***

*Styret sluttet seg til forslaget. Sendes årsmøtet i Innlandet AP. (enst).*

**Brumunddal Arbeiderlag.**

**Forslag 5: Tilskudd til psykologer i kommunene. (Forslag til årsmøtet Innlandet**

**Arbeiderparti)**

Det øremerkede tilskuddet til psykologer i kommunene må gjeninnføres**.**

Begrunnelse:

Tilskuddet på 211 millioner blir fra 2020 en del av kommunenes frie midler. Dette kan føre til en nedprioritering av psykisk helsearbeid i kommunene. Fra 2020 er kommunene pålagt å ha psykologkompetanse. Med lite midler til en stadig økende gruppe, kan mange gå en usikker tid i møte. Arbeiderpartiet frykter at denne utviklingen fører til at rekruttering av psykologer blir utfordrende. Dette kan igjen føre til at psykologer i større grad velger å jobbe i private helseforetak. På sikt vil dette kunne føre til et dårligere kommunalt tilbud. Dagens ventetid er allerede lang i mange kommuner. Mange trenger rask utredning og tidlig igangsetting av behandling av sine psykiske/rusrelaterte plager.

***Styrets innstilling:***

*Styret sluttet seg til forslaget. Sendes årsmøtet i Innlandet AP. (enst).*

**Veterangruppa.**

**Forslag 6: Kommune- og fylkessammenslåing.**

Ved siste årsskifte ble kommuner og fylker redusert. For å få til flertallsvedtak ble det inngått en del kompromisser. I ettertid har man registrert at noen tar til orde for å reversere prosessen. Dette må man unngå for enhver pris da det har store kostnader i seg. Man ser at det mangler penger for å få budsjetter fylkeskommunale og kommunale budsjetter til å gå i balanse. Ringsaker Arbeiderparti mener at man må unngå å bruke penger på nye prosesser når det gjelder Innlandet fylke.

***Styrets innstilling:***

*Styret sluttet seg til forslaget. Sendes årsmøtet i Innlandet AP. (enst)*

**Veterangruppa.**

**Forslag 7: Solberg regjeringens kuttliste.**

Oversendes Arbeiderpartiets programkomité med vurdering om å ta inn i partiprogrammet disse ordningene som var før regjeringen innførte disse kuttene.

Begrunnelse:

Disse kuttene og usosiale tiltak står Solberg regjeringen bak:

* Regjeringen foreslår å avvikle ung ufør-tillegget i AAP til alle nye mottakere. Dette gir en samlet innsparing på 119 millioner kroner i 2020.
* Kutte minstesatsen for arbeidsavklaringspenger (AAP) for unge under 25 år. Forslaget i budsjettet går ut på å redusere minsteytelsen fra 198.000 til 130.000 kroner. Endringen skal gjelde mottakere under 25 år. Rundt 12.000 av dem er under 25 år. AAP er en ordning for folk som har fått arbeidsevnen redusert med minst 50 prosent på grunn av sykdom eller skade. Avgiftene i stortingsperioden 2013 til 2017 ble økt med netto nær fire milliarder kroner. Disse avgifter er en mer usosial ordning enn skatt, fordi de er like uansett hva slags privatøkonomi folk har (og dermed oppleves tyngre for folk med lav inntekt)
* Kutt i lønnsgarantiordningen og ledighetstrygden. Folk må vente lenger for å få dagpenger.
* Reduksjon i dagpengene, skatt på sluttvederlag og avkortning av trygdeytelser.
* Økt skatt for arbeidsreiser og kost og losji.
* Skjerpet skatt på arbeidsgivers dekning av merutgifter til kost og losji.
* Hyretillegget er beskattet og fagforeningsfradraget er ikke blitt økt.
* Skattlegging av fribilletter for bussjåfører kan gi ekstra skatt på mange tusen kroner hvis de de velger å beholde frikortene til seg selv og familiemedlemmer.
* El-avgiften er økt fire ganger med 3,5 øre per kilowattime pluss moms. Det har gitt flere tusen kroner i økt avgift for vanlige arbeidere.
* En regelendring gjør at uføretrygd og barnetillegg til sammen ikke kan utgjøre mer enn 95 prosent av inntekten man hadde før man ble ufør. Ifølge Nav rammes 2.030 personer av dette – rundt ti prosent av alle uføre som får barnetillegg.
* I 2017 kom det en innstramming fra Husbanken hvor man endret inntektsgrensen for bostøtte slik at flere fullt uføre falt utenfor ordningen. Siden 2011 er det 34.000 færre som mottar bostøtte.
* I budsjettet for 2020 vil regjeringen fjerne tillegget for uføre som blir alderspensjonister, ved siden av forslaget om å fjerne et eget statstilskudd til pensjonister som forsørger ektefelle og barn.
* Flere uføre, og spesielt unge, mistet retten til bostøtte etter at uførereformen trådte i kraft i 2015. Det ble opprettet en kompensasjonsordning, men den var midlertidig og fanger kun opp dem som mottok bostøtte og uførepensjon før 2015.
* Feriepengene til arbeidsledige er fjernet helt og dagpengesatsene er redusert. Ledige uten arbeid i mer enn ett år er skjermet for dette, men vedtaket betyr et tap på rundt 30.000 kroner for hver enkelt.
* Kutt i den økonomiske støtten til arbeidsledige.
* Skatt på sluttavtaler ansatte inngår.
* Reduksjon i barnetillegget til uføre.
* Kutt i støtte til multihandikappede, uføre og kronisk syke.
* Kutt i bilordningen for bevegelseshemmede.
* Gjentatte realkutt i folketrygden.
* Fjerningen av øremerkede kulturmidler til eldreomsorgen.
* Økt makspris i barnehagen.
* Redusert hjelp og informasjon om rettigheter for au-pairer.
* Kutt i fri rettshjelp.
* Innstramming i unges rett til startlån.
* Kutt i tannregulering til 10.000 barn.
* Underregulererer tannhelsetjenesten.
* Kutter fysioterapi til de som blant har kreft.
* Kutter støtte til briller for svaksynte barn
* [Fjerne tillegget for uføre](https://frifagbevegelse.no/nyheter/ufore-kan-miste-7000-i-alderspensjon---rart-at-krf-kan-vare-med-pa-et-slikt-forslag-6.158.650192.660f0deb19) som blir alderspensjonister.
* Fjerne et eget tilskudd til pensjonister som forsørger ektefelle og barn.
* Regjeringen foreslår å fjerne tillegget som skal skjerme for uføre for levealdersjusteringen i alderspensjonen.

***Styrets innstilling:***

*Styret sluttet seg til forslaget. Sendes årsmøtet i Innlandet AP. Sendes APs programkomite og årsmøtet i Innlandet AP. (enst).*

**Ringsaker Arbeiderparti ved styret.**

**Forslag 8: Styrets sammensetting i Ringsaker Arbeiderparti.**

Det settes ned et utvalg til å utrede om størrelsen på antall medlemmer til dagens styre er hensiktsmessig. Styret gis fullmakt til å velge 5 medlemmer til utvalget. Utredningen legges fram til behandling på årsmøtet 2021.

Begrunnelse:

Med antall valgte styremedlemmer og tiltredende så utgjør styret 18 personer i tillegg til sekretæren. De årsmøtevalgte er leder, nestleder, kasserer, studieleder, leder av kvinnenettverket i tillegg til 5 styremedlemmer og 2 varamedlemmer som innkalles fast. Tiltredende medlemmer er ordfører, varaordfører/gruppeleder, LO, veterangruppa og to fra AUF. Med fullt frammøte på styremøtene så møter nesten like mange som gjennomsnitt på medlemsmøtene.

***Styrets innstilling:***

*Styret sluttet seg til forslaget. (enst)*

**Ringsaker Arbeiderparti ved styret.**

**Forslag 9: NEI til bosetting av enslige mindreårige flyktninger i Ringsaker 2020 grunnet sviktende statlig støtte og finansiering – regjeringen må ta ansvar.**

Ringsaker Arbeiderparti krever at Regjeringen tar sitt helhetlige ansvar for ordningen og øker tilskuddene til BEMA. Slik kan kommunene fortsette å gjøre denne nødvendige og viktige oppgaven på vegne av storsamfunnet og ikke minst ivareta de unge som trenger et trygt hjem.

Begrunnelse:

Fram til og med 2013 fikk kommunene refundert alle utgifter knyttet til BEMA fra Bufetat med unntak av en kommunal egenandel på kr 15.524 pr. barn pr. måned. I tillegg mottok kommunene et særskilt tilskudd i forbindelse med bosetting av enslige mindreårige flyktninger på kr 165.000 pr. barn fra og med bosettingsåret og frem til barnet fylte 20 år. Dette særskilte tilskuddet dekket nesten kommunens egenandel i refusjonsordningen, slik at kommunens utgifter til BEMA utgjorde bare kr 170.000 i året. Etter 2013 har staten i flere omganger og på ulikt vis gjort endringer i tilskuddsordningen til BEMA. Derfor har overføringene blitt vesentlig innskrenket og kommunens egenandel har økt radikalt.

Budsjetterte driftsutgifter i 2020 vil utgjøre 16,919 mill. kroner ved full drift av BEMA i Ringsaker, mens budsjettert driftsinntekter utgjør 8,518 mill. kroner. Dette gir en netto driftsutgift for Ringsaker i 2020 på 8,401 mill. kroner. Økonomien for tiltakene er selvsagt avhengig av antall og alder på de som er bosatt. I Ringsaker har vi bosatt 10 ungdommer i to boliger.

Ringsaker kommune er som de fleste kommuner i Innlandet en minsteinntektskommune, som gjør at overføringene fra staten til Ringsaker kommune utgjør 96 % av landsgjennomsnittet. Kommuneøkonomien er så krevende at Ringsaker kommune ikke kan fortsette å prioritere frie kommunale midler på denne tjenesten som kun utvalgte kommuner bedriver. Kommunen må prioritere beinhardt bla pga innføring av bemanningsnormer i bhg og skoler og de store utfordringer og økning innenfor pleie og omsorgsfeltet for å nevne noe.

Vi vil gjerne gjøre denne jobben og vi kan vise til meget gode resultater og et meget godt botilbud for de unge vi har tatt ansvar for. Den politiske holdningen er helt klar. Hvis staten dekker de faktiske kostnadene, vil vår kommune følge opp dette.

***Styrets innstilling:***

*Styret sluttet seg til forlaget. Sendes årsmøtet i Innlandet AP. (enst)*

**Ringsaker AUF.**

**Forslag 10: Ta vare på psyken:**

Ringsaker AUF krever:

* Prioriteringsregelen blir avviklet.
* Styrking av barn og ungdomspsykiatrisk avdeling.
* Utvide verdensdagen for psykisk helse og Verdensdagen for forbygger mot selvmord til å gjelde en hel måned. (Verdensdagen for forebygging av selvmord er 10.09 og Verdensdagen for psykisk helse er 10.10)
* Bli flinkere til å bry seg om andre.

Begrunnelse:

Psykisk helse er det viktigste vi har så hvorfor tar vi ikke vare på den? Vi investerer i så mye, men utrolig lite i vår og andres psykiske helse. Regjeringen kutter i tilbud når det kommer til psykisk helse og Arbeiderpartiet er ikke så mye bedre selv. Når man ser på budsjettposten fra statsbudsjettet, er dette femte året på rad der flere av landet avdelinger innenfor psykisk helse og avhengighet må kutte. Er det et sted der vi absolutt ikke skal kutte kostnader og stillinger så er det innenfor psykisk helsevern.

***Styrets innstilling:***

*Styret støtter intensjonen i forlaget. Styret gis fullmakt til å foreta redigering av forslaget. Sendes årsmøtet i Innlandet AP. (enst)***.**

**Ringsaker AUF:**

**Forslag 11: Mer fokus på rehabilitering i norske fengsel:**

Ringsaker AUF krever at:

* Flere ansettes i norske fengsel.
* Øke programvirksomheten for å motvirke nye kriminelle handlinger.
* Rehabilitering i stedet for lukkede celler.
* Styrke og starte opp flere steder som Elevator i Oslo.

Begrunnelse:

Situasjon i norske fengsler pr. dags dato er ille. Det har vi fått bekreftet gang på gang. Bl.a «Debatten» på NRK1 torsdag 25.01.18 Flere små og åpne avdelinger legges ned rundt omkring i landet. I 2019 ble Bruvoll i Nord-Odal lagt ned.

Fengselsbetjentene er underbemannet og det går utover tid med de innsatte. For at innsatte skal komme seg ut av fengsel og ut av kriminaliteten må man starte forebygging mens man fortsatt soner. Noen blir overført til åpen soning, men dette blir det færre av da regjering er mer for at man skal sitte på cellen sin enn å være i aktivitet, på skole eller bidra på andre måter. Skal man forebygge og skape en tilbakevendende struktur må man bedrive miljøarbeid med innsatte hvis ikke skaper man en ond sirkel. Med lav bemanning går det mer i retning av isolasjon enn av rehabilitering.

***Styrets innstilling:***

*Styret støtter intensjonen i forsalget. Styret gis fullmakt til å foreta redigering av forslaget. Sendes årsmøtet i Innlandet AP. (enst).*

**Nordre Ringsaker Arbeiderlag.**

**Forslag 12: Satsning på "det grønne gullet": Sendes årsmøtet i Innlandet Ap.**

AP ønsker at den fornybare skogbruksnæringa blir et satsningsområde der forskningsprosjekter på området støttes. Denne framtidsretta næringa må beholdes på norske hender.

Begrunnelse:

Det har skjedd en fin dreining mot at større bygg stadig oftere blir bygd i tre. Verdens høyeste trehus er et eksempel på at grenser stadig flyttes. Innlandet – og Norge - har allerede god kompetanse på området.

Så godt som alt olje kan brukes til, kan tre erstatte. Skogen er en fornybar og miljøvennlig ressurs sammenlignet med oljenæringa. Med tanke på framtidige inntekter til beste for landet vårt, er det viktig at næringen ikke selges ut. Det bør ikke være lov å hemmeligholde hvem som er kjøpere av skogseiendommer.

***Styrets innstilling:***

*Styret sluttet seg til forslaget. Sendes årsmøtet i Innlandet AP. (enst)*

**Nordre Ringsaker Arbeiderlag.**

**Forslag 13: Frivilligheten er limet i samfunnet: Sendes årsmøtet i Innlandet Ap.**

AP mener arbeidet frivilligheten gjør må verdsettes ytterligere, rammetilskuddet og verdien av og for frivillig sektor må styrkes. Arbeiderpartiets samarbeid med Norsk Folkehjelp må styrkes og synliggjøres.

Begrunnelse:

Frivilligheten har en svært viktig rolle i hele Norge. Frivilligheten jobber på ulike måter og har ulike fasetter. Å trekke ut noen områder er ikke riktig, da alt frivillig arbeid fortjener hederlig omtale.

AP er opptatt av å styrke frivilligheten og bidra til at det frivillige arbeidet får en tydeligere plass. Det viktig at vi ikke glemmer å støtte og samarbeide med «vårt eget barn» - Norsk Folkehjelp.

Norge er verdensledende på frivillig arbeid, og halvparten av befolkningen i Norge engasjerer seg i frivillig arbeid. Innsatsen de gjør har betydning for enkeltmennesker i alle aldre, men også for samfunnet. Frivilligheten bidrar blant annet til en mer verdig eldreomsorg og en bedre inkludering av innvandrere. Frivilligheten er også med på å bidra til gode møteplasser for alle. Idretten og frivilligheten henger tett sammen – det skal vi støtte. Samfunnsøkonomisk er verdien det frivillige bidrar med uvurderlig. Arbeidet de frivillige legger ned representerer mange årsverk. Ifølge SSBs satellittregnskap for frivillig sektor 2019, har 63 % av befolkningen har gjort frivillig arbeid det siste året.

***Styrets innstilling:***

*Styret støtter intensjonen i forslaget. Det bes om at kommunen synliggjør det frivillige arbeid i kommunen. (enst)*

**Nordre Ringsaker Arbeiderlag.**

**Forslag 14: Redusert sykefravær og deltidsstillinger: Sendes årsmøtet i Innlandet Ap og kommunestyregruppa. Følges opp internt av styret.**

AP ønsker at arbeidet med redusering av sykefravær videreutvikles, og at gode tiltak deles gjennom en delingskultur for alle.

Det må settes av tilstrekkelig med midler nasjonalt for at dette viktige arbeidet kan gjøres på en god måte.

Lokalt må det jobbes bredt og innovativt med både sykefravær og ufrivillig deltid.

Begrunnelse:

Det har blitt jobbet med å redusere sykefravær, spesielt innenfor pleie og omsorg, over flere år. Allikevel er dette en «verkebyll» for mange kommuner. Det ser ut til å være vanskelig å finne de helt riktige tiltakene.

Forskning og rapporter har blitt skrevet. Tiltak har blitt prøvd ut. Et forpliktende og tydelig samarbeid der fokuset er på nærvær er nødvendig. Dette på tvers av avdelinger, bedrifter, etater og kommuner.

Vi tror også det er avgjørende å fortsette arbeidet med å redusere ufrivillig deltid, da dette på mange måter kan henge sammen. Gode ledere som er trygge på endring og som har tydelige tanker om hvordan ulike tiltak skal utføres er nødvendig.

Vi må tørre og evne å tenke nytt innenfor de nevnte områder. Gode ideer og uprøvde tiltak fra andre kommuner må også brukes aktivt.

***Styrets innstilling:***

*Styret støtter intensjonen i forslaget. Styret gis fullmakt til redigering av forslaget. (enst)*

**Nordre Ringsaker Arbeiderlag.**

**Forslag 15: Tung belastning på avlastningsveier og anleggsveier i forbindelse med utbygging av stamveier:**

AP mener avlastningsveiene og anleggsveiene må rustes opp til å takle økt trafikkavvikling over lengre tid - før stamveiene bygges om. Det må være et godt samarbeid om dette mellom kommune, fylke og utbyggere ettersom dette er et felles ansvar.

Begrunnelse:

Særlig ved bygging av nye hovedveier, blir trafikkbelastningen på sideveier stor over lengre tid. Dette går ofte ut over trafikksikkerheten til både myke og harde trafikanter. Underdimensjonerte planløsninger, manglende gang- og sykkelveier, dårlig sikt, mangelfull skilting og asfalt som går i oppløsning er noen eksempler på farer.

***Styrets innstilling:***

*Styret sluttet seg til i forslaget. Sendes årsmøtet i Innlandet AP. (enst)*

**Nordre Ringsaker Arbeiderlag.**

**Forslag 16: Innføre heldagsskole og søskenmoderasjon på SFO**

Vi mener det bør innføres søskenmoderasjon på SFO.

Arbeidet med heldagsskole bør intensiveres og utredes.

Begrunnelse:

Det er et stort samfunnsproblem at vi har mye barnefattigdom i Norge. Over 100 000 barn vokser opp i vedvarende fattigdom.

AP ønsker gode tiltak for å redusere omfanget av fattigdom. Det finnes i dag flere ulike tiltak som er satt inn, men AP ønsker et forsterket søkelys på utfordringene.

Barnehage og SFO er en viktig sosial læringsarena for barn. Når alle får muligheten til å ha barna i barnehage og SFO, er det med på å utjevne sosiale ulikheter og bidrar til inkludering. Derfor bør det være et tilbud for alle. Vi vil ha et samfunn for alle.

Vi mener også at en heldagsskole, med mye lek, litt lekser og mat ville vært bra for skolebarna.

SFO bør ha søskenmoderasjon, på lik linje som barnehagen. SFO har i dag blitt nesten like dyrt som en full barnehageplass mange steder. Vi mener dette er helt feil! SFO har betydelig mindre tid til disposisjon, prisen er dermed vanskelig å forsvare.

***Styrets innstilling:***

*Styret sluttet seg med 9 mot 4 stemmer forslaget. Sendes årsmøtet i Innlandet AP.*

**Nordre Ringsaker Arbeiderlag.**

**Forslag 17: Abortnemndene:**

Abortnemndene må fjernes. Endelig avgjørelse i abortspørsmål må ligge hos kvinnen i samråd med hennes lege.

Begrunnelse:

Lov om svangerskapsavbrudd ble vedtatt i 1975. Den gir kvinner selvbestemt abort fram til utgangen av 12. uke i svangerskapet. Loven åpner for svangerskapsavbrudd fram til 18. uke, men da etter endelig avgjørelse som treffes av ei nemnd jfr. § 7 i lov om svangerskapsavbrudd.

Arbeiderpartiet er for selvbestemt abort og mener at kvinner må ha full selvråderett over sin egen kropp. Loven må derfor ha større søkelys på å ivareta kvinnens rett til informasjon, veiledning og nødvendig oppfølging for å selv kunne ta den riktige avgjørelsen i en vanskelig situasjon.

Det er naturlig at loven har ei grense for hvor langt ut i svangerskapet et avbrudd kan utføres. Dagens lovgivning setter grensa ved 18 uker. Forskning viser at et foster kan være levedyktig fra uke 22. Grensa bør derfor ligge mellom uke 18 og 22. Det viktigste må uansett være at Arbeiderpartiet slår fast at selvbestemt abort er selvbestemt abort uten overprøving av nemnder. Fastsettelse av endelig grense for svangerskapsavbrudd bør tas etter en grundig utredning og påfølgende høring. § |0 i dagens lov sikrer at svangerskapet uansett kan avbrytes ved overveiende fare for kvinnens liv og helse. Dette må selvsagt videreføres.

***Styrets innstilling:***

*Styret sluttet seg til forslaget. Sendes årsmøtet i Innlandet AP. (enst).*

**Nordre Ringsaker Arbeiderlag.**

**Forslag 18: NAV:**

Arbeiderpartiet skal jobbe for en tillitsreform i NAV. Avgjørelser for den enkelte bruker må tas nærmest mulig brukeren. Den todelte ledelsen på de lokale NAV-kontorer evalueres, og det vurderes om ansvaret kan overføres til kommunene.

Begrunnelse:

NAV-reformen startet for ca. 20 år siden. Da så en behovet for at sosialtjenester, Aetat og trygdeetaten burde samordnes, fordi brukere ble kasteballer mellom de ulike etatene.

Da NAV-reformen (Ny arbeids- og velferdsordning) ble innført, var intensjonen at bruker skulle ha kun ei dør og ett system å forholde seg til. Intensjonen var god og må videreføres, men vi ser at NAV mer og mer oppfattes som brukerens fiende enn en hjelper. Ansvar og avgjørelser blir dyttet lengre og lengre opp i systemet og vekk fra brukeren. Konsekvensen blir en pulverisering av ansvar. Dette fører til mer og mer detaljstyring og et byråkratisk NAV – som må være både en ineffektiv og kostbar måte å drive tjenestene på.

En tillitsreform må sikre at den lokale NAV-ledelse og ansatte kan ta avgjørelser sammen med brukeren i mye større grad enn i dag. Et NAV-kontor der halve ansvaret ligger hos rådmannen og kommunestyret, mens andre halvdel ligger hos NAV-direktøren og regjeringen hvor halvparten av de ansatte er ansatt på statlig lønn- og arbeidsvilkår mens andre halvdel er under kommunale lønns- og arbeidsvilkår, er problematisk. Dette var et politisk kompromiss for å gjennomføre reformen, som det nå er på tide å evaluere. Målet må være at ansvaret legges til rett nivå for å oppnå best mulige tjenester for den enkelte bruker.

***Styrets innstilling:***

*Styret støtter intensjonen i forslaget. Sendes årsmøtet i Innlandet AP. (enst).*

**Nordre Ringsaker Arbeiderlag.**

**Forslag 19: Bedre samarbeid med fagbevegelsen: Sendes årsmøtet i Innlandet Ap**

Arbeiderpartiet må få til et bedre og lønnsomt samarbeid med fagbevegelsen. Vi mener at det skal være klare fordeler med å være en del av en fagorganisasjon og ha et ordnet lønns- og arbeidsforhold gjennom et aktivt arbeidsliv.

Begrunnelse:

Arbeiderpartiet må finne gode, smarte og framtidsrettede løsninger som gjør at personer som er i et aktivt arbeidsliv, ønsker å bli medlem i en fagorganisasjon. Dette vil medføre et mer forutsigbart arbeidsliv med opparbeidede rettigheter, og faren for sosial dumping reduseres. Det må legges til rette for å finne gode løsninger, slik at ikke all belastning legges på bedriften, men at dette blir et åpent samarbeid mellom fagorganisasjonene, staten og bedriftene.

Sosial dumping er blitt vår moderne form for slaveri. Vi må styrke gode fellesskapsløsninger i næringslivet, slik at de som opptrer korrekt og etter lover og forskrifter, kan fortsette med sin virksomhet og bli ettertraktede bedrifter å arbeide i for framtiden. De useriøse aktørene er en trussel mot et rettferdig arbeidsliv og våre sterke og gode fellesskapsløsninger.

Arbeiderpartiet må være en veiviser og en brobygger i et solid og rettferdig arbeidsliv. Vi må sørge for at arbeider´n får ei lønn man kan leve av, ei lønn som gir en pensjon å leve av, ei lønn eller offentlig ytelse som er tilstrekkelig under sykdom, ei lønn som sørger for mat på bordet og ei lønn som er til å betjene sine forpliktelser. Dette vil skape et mindre klasseskille.

Vi trenger et bærekraftig og rettferdig samfunn i Norge nå og for framtiden.

***Styrets innstilling:***

*Styret sluttet seg til forslaget. Sendes årsmøtet i Innlandet AP. (enst)*

**VALG:**

Valgkomiteens innstilling:

*STYRET:*

***Leder:*** Willy Kroken Moelv Arbeiderlag. Gjenvalg   
***Nestleder:*** Kjerstin G. Lundgård Brøttum Arbeiderlag (ikke valg)   
***Kasserer:*** Shahnaz Khani Moelv Arbeiderlag Gjenvalg   
***Studieleder:*** Siv Mali Høiby Brumunddal Arbeiderlag (ikke på valg)

***Sekretær:***  Finn Havik (utpekes av styret)

***Leder kvinnenettverket*** Iselin Klævahaugen  
***Styremedlemmer:*** Ragnhild Myklebust Brumunddal Arbeiderlag Gjenvalg Jon Rusten Moelv Arbeiderlag (ikke på valg) Jan Lysthaug Nordre Ringsaker 1 år ny Karianne Pettersen Hoel Nes Arbeiderlag (ikke på valg)   
 Jan Olav Tuterud Furnes Arbeiderforening Gjenvalg

*Varamedlemmer (velges for 1 år):*

1. Eva Olsen Høisveen Brumunddal Arbeiderlag
2. Arne Skarseth Brumunddal Arbeiderlag
3. Tonje Granmo Ringsaker AUF
4. Reidar J. Teksum Nes Arbeiderlag
5. og 2. varamedlemmer innkalles fast til styrets møter)

*Disse tiltrer styret med fulle rettigheter:*

Ordfører: Anita Ihle Steen  
Varaordfører/gruppeleder: Atle Strand  
Leder av veterangruppa: Tor Mathisen  
Representant fra LO: Jarl Kurud  
Ringsaker AUF : Lina Malene Larssen  
 Nora Evensen Jansrud

**Revisorer:**

Thor Egil Ludvigsen, Brumunddal Arbeiderlag

Anne Marie Pettersen, Brumunddal Arbeiderlag - ny

Varamedlemmer:

Knut Fredriksen, Nes Arbeiderlag

**Studieutvalg:**

Leder: Siw Mali Høiby, Brumunddal Arbeiderlag

Medlemmer:

AUF Sandra Gulbrandsen, ny

Anders Nybakken, Brumunddal Arbeiderlag - ny

**Kvinnepolitisk nettverk:**

Leder: Iselin Klævahaugen, Nes Arbeiderlag

Vara: Anita I. Steen, Nes Arbeiderlag

**Interkommunalt samarbeidsorgan:**

Partileder

Ordfører

Gruppeleder

1 medlem av fylkestingsgruppa

**Hedmark Arbeiderparti / Innlandet Arbeiderparti – Representantskapet**

Willy Kroken, Moelv Arbeiderlag

Geir Roger Borgedal, Moelv Arbeiderlag

Lina Malene Larssen, AUF

Siv Mali Høiby, Brumunddal Arbeiderlag

**Varamedlemmer:**

1.Kjerstin G. Lundgård, Brøttum Arbeiderlag

2. Nina Tollan Brumunddal Arbeiderlag

3. Jan Olav Tuterud Furnes Arbeiderforening

4. Anne Lene Jonassen, Moelv Arbeiderlag

5. Atle Strand, Brøttum Arbeiderlag (valgt ved suppleringsvalg 5. august 2019)

**Hamar Media AS – Generalforsamlingen**

Shahnaz Khani Moelv Arbeiderlag

Ronald Bradal Furnes Arbeiderforening (rådgiver)

**Valgkomiteen 2020**

Leder: Geir Roger Borgedal, ny

Sandra Gulbrandsen, Ringsaker AUF. Gjenvalg

Geir Krogrud, Nes Arbeiderlag, ny

Nina Tollan, Brumunddal Arbeiderlag, ny

Jørn Eriksen, Brumunddal Arbeiderlag ny

**Varamedlemmer:**

1. Arne Skarseth, Brumunddal Arbeiderlag

2. Janne Torp Nes Arbeiderlag

3. Nora Evensen Jansrud, AUF

4. Ola Johan Basmo, Furnes Arbeiderforening

Valg av utsendinger og varamedlemmer til årsmøtene i Innlandet Arbeiderparti 21 – 22. mars.

Utsendinger i den rekkefølge som de er valgt

|  |  |  |
| --- | --- | --- |
| **Navn utsending** | **E-postadresse** | **Overnatting**  **Ja/nei**  **Enkel/dobbeltrom** |
| Kjerstin G. Lundgård | [kjerstingl@gmail.com](mailto:kjerstingl@gmail.com) |  |
| Willy Kroken | [w-kroke@online.no](mailto:w-kroke@online.no) |  |
| Nina Tollan | [ntollan@gmail.com](mailto:ntollan@gmail.com) |  |
| Stein Rud | [steinrud4@gmail.com](mailto:steinrud4@gmail.com) |  |
| Shahnaz Khani | [venus342@gmail.com](mailto:venus342@gmail.com) |  |
| Erling Segelstad | [segelsta@online.no](mailto:segelsta@online.no) |  |
| Iselin Klævahaugen | [iselin.klavahaugen@hotmail.com](mailto:iselin.klavahaugen@hotmail.com) |  |
| Jon Rusten | [rusten.jon@gmail.com](mailto:rusten.jon@gmail.com) |  |
| Anne Lene Jonasen | [anne\_lene@live.no](mailto:anne_lene@live.no) |  |
| Atle Strand | [atstrand@bbnett.no](mailto:atstrand@bbnett.no) |  |
| Hege Merete Ø. Strand | [hegemeretestrand@yahoo.com](mailto:hegemeretestrand@yahoo.com) |  |
| Bjørnar Berntsen | [bjrnarberntsen@gmail.com](mailto:bjrnarberntsen@gmail.com) |  |
| Lina Malena Larsen | [lina.larssen@hotmail.com](mailto:lina.larssen@hotmail.com) |  |
| Kåre Korsveien | [kkorsvei@gmail.com](mailto:kkorsvei@gmail.com) |  |
| Unni Øien | [unni.oien@gmail.com](mailto:unni.oien@gmail.com) |  |
|  |  |  |
|  |  |  |
|  |  |  |
|  |  |  |

Varautsendinger i den rekkefølge som de er valgt

|  |  |  |
| --- | --- | --- |
| **Navn utsending** | **E-postadresse** | **Overnatting**  **Ja/nei**  **Enkelt/dobbeltrom** |
| Tonje Granmo | [tonje\_granmo@hotmail.com](mailto:tonje_granmo@hotmail.com) |  |
| Bernt Egil Torp | [bernt@kutube.no](mailto:bernt@kutube.no) |  |
| Nora Evensen Jansrud | [noraej@live.no](mailto:noraej@live.no) |  |
| Anders Nybakken | [andersny@bbnett.no](mailto:andersny@bbnett.no) |  |
| Siv Mali Høiby | [sivmali@live.no](mailto:sivmali@live.no) |  |
| Dag Ragnar Steen | [aihlst@online.no](mailto:aihlst@online.no) |  |
| Eva Olsen Høisveen | [eo-ho@online.no](mailto:eo-ho@online.no) |  |
| Reidar Bækkevold | [rbekkevo@bbnett.no](mailto:rbekkevo@bbnett.no) |  |
| Anne Marie Pettersen | [pettersen.annemarie@gmail.com](mailto:pettersen.annemarie@gmail.com) |  |
| Arne Skarseth | [arneant@frisurf.no](mailto:arneant@frisurf.no) |  |